Държавен вестник, бр. 20, 2015 г., стр. 89

БРОЙ  20	
Д Ъ Р Ж А В Е Н  В Е С Т Н И К 	
СТР.  89  
Мотивиран от това и на основание чл. 193, 
ал. 1 АПК, Върховният административен съд, 
трето отделение,
Р Е Ш И :
Отменя Наредбата за изменение и допълне-
ние на Наредба № 1 от 2006 г. за условията и 
реда за провеждане на конкурс за частни съ-
дебни изпълнители, издадена от министъра на 
правосъдието (обн., ДВ, бр. 90 от 15.11.2011 г., 
в сила от 15.11.2011 г.; изм. с Решение № 3768 
на ВАС от 19.03.2013 г. – бр. 66 от 26.07.2013 г.).
Решението е оставено в сила с Решение 
№ 2295 от 4.03.2015 г., постановено от петчленен 
състав на Върховния административен съд по 
адм. дело № 250 от 2015 г.
Председател:  
Георги Колев
1714
ЦЕНТРАЛНА ИЗБИРАТЕЛНА 
КОМИСИЯ
РЕШЕНИЕ № 1467-НС 
от 13 март 2015 г.
относно обявяване за избран за народен 
представител в Двадесет и четвърти избо-
рен район – София, на мястото на Веселин 
Бориславов Вучков
С писмо вх. № НС-02-13 от 12.03.2015 г. на 
ЦИК е получено Решение на Народното събрание 
от 12 март 2015 г., с което на основание чл. 72, 
ал. 1, т. 1 и ал. 2 от Конституцията на Репуб­
лика България са прекратени пълномощията 
на народния представител Веселин Бориславов 
Вучков, избран от Двадесет и четвърти изборен 
район – София, издигнат от листата на полити-
ческа партия „ГЕРБ“ в 43-то Народно събрание.
Централната избирателна комисия съгласно 
чл. 302, ал. 1 ИК следва да обяви за народен 
представител следващия в съответната листа 
кандидат. С Решение № 1359-НС от 10 ноември 
2014 г. на ЦИК е обявен за народен представител 
в Двадесет и четвърти изборен район – София, 
Георг Даниелов Георгиев под № 7 в кандидатската 
листа на ПП „ГЕРБ“ на основание чл. 302, ал. 2 
ИК, т.е. до завръщането на избрания за минис-
тър народен представител Веселин Бориславов 
Вучков – № 3 в същата листа. Пълномощия-
та на Георг Даниелов Георгиев като народен 
представител по заместване са се прекратили с 
гласуване на оставката на Веселин Бориславов 
Вучков като министър от Народното събрание. 
По тези съображения Георг Даниелов Георгиев 
запазва качеството си на кандидат. Същевремен-
но с Решение на ЦИК № 1356-НС от 10 ноември 
2014 г. е обявена за народен представител Стефа-
ни Михнева Михайлова – № 6 в листата на ПП 
„ГЕРБ“, на основание чл. 302, ал. 2 ИК, т.е. до 
завръщането на избрания за министър Румяна 
Генчева Бъчварова – № 1 в листата. При така 
описаната фактическа обстановка Централната 
избирателна комисия приема, че народният 
представител Стефани Михнева Михайлова е 
следващият в листата кандидат, който следва да 
замести овакантения постоянен мандат на Весе-
лин Бориславов Вучков. Това решение се обуславя 
от факта, че нейното качество на кандидат се 
запазва, докато е възможно по определения от 
ИК ред да заеме постоянен мандат, независимо 
че към момента тя е народен представител по 
заместване при условията на чл. 68, ал. 2, изр. 2 
от Конституцията, респективно чл. 302, ал. 2 ИК. 
Друго основание е също така мястото на Стефани 
Михнева Михайлова в кандидатската листа – № 6, 
защото предимството, което произтича от мяс-
тото, създава и право за придобиване на мандат 
на по-силно основание. Правното положение на 
заместващия, докато е такъв, не се отличава от 
това на народен представител, който е избран на 
общи избори, поради което заместващият при 
настъпване на предвидените в Изборния кодекс 
предпоставки може да придобие пълноценен 
статут на народен представител. Различието се 
състои само в основанието, на което възниква 
мандатът, поради което трябва да се отдаде 
предпочитание на по-стабилното и с оглед на 
това да се преобразува един мандат. Или по-
конкретно казано, когато един и същ кандидат 
се окаже едновременно в положение и на замест-
ващ при условията на чл. 68, ал. 2, изречение 2 
от Конституцията и на кандидата за мястото за 
народен представител с предсрочно прекратени 
пълномощия, той следва да заеме овакантения 
депутатски мандат. Тъй като Стефани Михнева 
Михайлова вече е обявена за народен предста-
вител, Централната избирателна комисия следва 
да измени основанието, на което е обявена за 
народен представител, а именно: чл. 302, ал. 1 ИК. 
В този смисъл е и Решение № 8 от 6 май 
1993 г. по к.д. № 5 от 1993 г. на Конституционния 
съд на Република България.
Централната избирателна комисия поради 
горните съображения и на основание чл. 302, 
ал. 2 ИК във връзка с чл. 68, ал. 2, изр. 2 от 
Конституцията на Република България приема, 
че Георг Даниелов Георгиев следва да заеме по 
заместване мандата на Румяна Генчева Бъчваро-
ва за времето, през което изпълнява функциите 
на министър.
На основание чл. 57, ал. 1, т. 1 и чл. 247, т. 6 
във връзка с чл. 302, ал. 1 и 2 от Изборния кодекс 
Централната избирателна комисия
Р Е Ш И :
Обявява на основание чл. 302, ал. 1 ИК за 
народен представител от Двадесет и четвърти 
изборен район – София, Стефани Михнева Ми-
хайлова, пореден № 6 от листата на политическа 
партия „ГЕРБ“, в 43-то Народно събрание на 
мястото на Веселин Бориславов Вучков.
Обявява на основание чл. 302, ал. 2 ИК за 
народен представител от Двадесет и четвърти 
изборен район – София, Георг Даниелов Георгиев, 
пореден № 7 от листата на политическа партия 
„ГЕРБ“, в 43-то Народно събрание, за времето, 
през което Румяна Генчева Бъчварова изпълнява 
функциите на министър.
Председател:  
Ивилина Алексиева
Секретар: 
Севинч Солакова
1904